Na temelju članka 7. točka b) i članaka 36., 57. i 70. Zakona o Centralnoj banci Bosne i Hercegovine („Službeni glasnik BiH“, br. 1/97, 29/02, 8/03, 13/03, 14/03, 9/05, 76/06 i 32/07) Upravno vijeće Centralne banke Bosne i Hercegovine, na 7. sjednici održanoj 10.7.2026. godine, donosi 


NAPUTAK
o  dopunama Naputka za rad po računu rezervi banaka


Članak 1.
U Naputku za rad po računu rezervi banaka („Službeni glasnik BiH“, broj: 61/23)  u članku 6. točke a) iza riječi ''banke'' dodaju se riječi ''u KM'' a daljnji tekst je nepromijenjen.

Iza točke a) dodaje se nova točka b) koja glasi:
''b) s/na računa rezervi banke u KM na/s račun u instant platnom sustavu Bosne i Hercegovine (skraćeno: IPS BiH).''.

Dosadašnje točke b), c) i d) postaju točke c), d) i e).


Članak 2.
Iza članka 9. dodaje se članak 9a. koji glasi:
''Članak 9a.
[bookmark: _Hlk233377105](Prijenos sredstava s/na račun rezervi banke u KM na/s račun u IPS BiH sustavu)
(1) Prijenos sredstava s/na račun rezervi banke u KM na/s račun u IPS BiH sustavu može se vršiti svakog radnog dana Centralne banke sukladno pravilima rada IPS BiH sustava.
(2) Zahtjev za prijenos sredstava s računa rezervi u KM banke na račun u IPS BiH sustavu banka podnosi na Obrascu 2, koji je sastavni dio ovog naputka.
(3) Zahtjev iz stavka (2) ovog članka, ovjeren pečatom i potpisan od strane ovlaštene osobe iz članka 4. ovog naputka, dostavlja se nadležnoj organizacijskoj jedinici Centralne banke u kojoj se vodi račun rezervi elektroničkim putem.
(4) Prijenos sredstava s računa u IPS BiH sustavu na račun rezervi u KM banka vrši upućivanjem SWIFT poruke u IPS BiH sustav, čime se povećava stanje računa rezervi u KM. Iznimno, tijekom dana na način propisan pravilima rada IPS BiH sustava, prijenos sredstava može izvršiti Centralna banka, na temelju pisanog zahtjeva banke za povrat sredstava podnesenog nadležnoj organizacijskoj jedinici Centralne banke.
(5) Sredstva koja se nalaze na računu IPS BiH sustava prema presjeku na kraju radnog dana BPRV-a u 16:00 sati se ne prenose na račun rezervi banke u KM, ali se uračunavaju u ukupna sredstva na računu rezervi u KM, za praćenje i obračun ispunjenja obvezne rezerve.''

Članak 3.
U članku 15. točke a) iza riječi ''BPRV-a'' dodaju se nove riječi ''i s računa u IPS BiH sustavu''.

Članak 4.
U članku 16. stavka (1) točke a) iza riječi ''BPRV-a'' dodaju se riječi ''i s računa u IPS BiH sustavu''.



Članak 5.
U članku 20. stavak (1) iza riječi ''rezerve'' briše se veznik ''i'' i stavlja zarez, ostali dio teksta se nastavlja do točke koja se briše i dodaju se riječi ''i račun banke u IPS BiH sustavu, uz prethodni prijenos salda na račun rezervi banke u KM.''.

U stavku (2) iza riječi ''BPRV-a'' briše se točka i dodaju riječi ''i račun banke u IPS BiH sustavu, uz prethodni prijenos salda na račun rezervi banke u KM.''.

Članak 6.
U članku 22. iza stavka (3) dodaje se novi stavak (4) koji glasi:

''4) Banka kojoj je izdana dozvola za rad na temelju statusnih promjena banke određenih entitetskim zakonima o bankama, može zahtijevati zadržavanje postojećeg računa u IPS BiH sustavu banke koja je subjekt statusne promjene.''.

Dosadašnji stavci (4), (5), (6) i (7) postaju stavci (5), (6), (7) i (8).

U dosadašnjem stavku (5) koji postaje stavak (6) ispred tačke a) dodaje se nova tačka a) koja glasi:

''a) saldo na računima u IPS BiH sustavu banaka koje se spajaju/pripajaju, prenijeti na njihove račune rezervi u KM''.

Dosadašnje točke a), b) i c) postaju točke b), c) i d).

U dosadašnjem stavku (6) koji postaje stavak (7) ispred točke a) dodaje se nova točka a) koja glasi:

''a) saldo računa u IPS BiH sustavu banke koja se dijeli, odnosno čija imovina  i obveze se odvajaju, prenijeti na njen račun rezervi u KM.''.

Dosadašnje točke a) i b) postaje točke b) i c).

Članak 7.
(1) Ovaj naputak stupa na snagu narednog dana od dana objavljivanja u „Službenom glasniku BiH“, a primjenjuje se od 20. 7. 2026. godine.
(2) Ovaj će se naputak objaviti i u „Službenim novinama Federacije BiH“, „Službenom glasniku Republike Srpske“ i „Službenom glasniku Brčko distrikta Bosne i Hercegovine“.

OBRAZAC 2


________________________________________________________________
Naziv nadležne organizacijske jedinice Centralne banke kojoj se zahtjev podnosi



Zahtjev za prijenos sredstava s računa rezervi banke u KM na račun u IPS BiH sustavu



1. Naziv banke: 	


2. Zahtjev za izdvajanje:



a) Datum i vrijeme izdvajanja: 	

b) Iznos izdvajanja: 	



_______________________		___________________________
Datum podnošenja zahtjeva:	M.P.	Potpis ovlaštene osobe

